**Blaze Bernstein** oli 19-vuotias toisen vuoden opiskelija Pennsylvanian yliopistosta, joka löydettiin kuolleena puistosta Kalifornian Orangen piirikunnassa 10. tammikuuta 2018.

Bernstein oli vierailemassa perheensä luona Lake Forestissa, Kaliforniassa, kun hänet tapettiin. Hänen ruumiinsa löydettiin kahdeksan päivää sen jälkeen, kun hänet oli ilmoitettu kadonneeksi. Häntä oli puukotettu kaksikymmentä kertaa.

Kaksi päivää myöhemmin Samuel Woodward, yksi Bernsteinin lukioajan luokkatovereista ja uusnatsiterroristiryhmän Atomwaffen Divisionin jäsen, pidätettiin syytettynä Bernsteinin murhasta.  Koska Bernstein oli avoimesti sekä homo että juutalainen, viranomaiset julistivat Bernsteinin joutuneen viharikoksen uhriksi. Viidellä kuolemantapauksella oli yhteyksiä Atomwaffen Division -ryhmään kahdeksan kuukauden aikana vuodesta 2017 vuoteen 2018.

Blaze Bernstein
---------------

Bernstein syntyi 27. huhtikuuta 1998 Orangen piirikunnassa, Kaliforniassa. Hänen vanhempansa olivat Gideon Bernstein, pääomasijoittaja, ja Jeanne Pepper, entinen lakimies, joka jätti lakityönsä vuonna 2000 kasvattaakseen lapsiaan.

Suoritettuaan lukion Blaze ilmoittautui perustutkinnon opiskelijaksi Pennsylvanian yliopistoon.

Woodwardia syytettiin murhasta ja tappavan aseen henkilökohtaisesta käytöstä. Elokuussa 2018 lisättiin kaksi syytettä viharikoksesta Bernsteinin seksuaalisen suuntautumisen vuoksi. Woodward, jonka DNA-todisteet ovat yhdistäneet murhaan, kiisti olevansa syyllinen. Alustava käsittely pidettiin tammikuussa 2019.

Woodwardin asianajaja sanoi, että Woodwardilla on Aspergerin syndrooma ja ongelmia liittyen omaan seksuaaliseen identiteettiinsä.

Woodwardia, joka oli rikoksen tekohetkellä 20-vuotias, uhkaa elinkautinen vankeusrangaistus, jos hänet todetaan syylliseksi. Häntä oli ennen viharikoksien lisäystä uhannut enintään 26 vuoden vankeustuomio. Woodwardin takuiksi määrättiin alun perin 5 miljoonaa dollaria, mutta marraskuussa 2018 tuomari päätti evätä Woodwardin takuun kokonaan ja määräsi hänet poliisin huostaan oikeudenkäynnin ajaksi. 

Koronaviruspandemian vuoksi Woodward on pysynyt vangittuna. Hänen oikeudenkäyntinsä oli alustavasti suunniteltu alkavan vuonna 2021. Marraskuussa 2021 hänen oikeudenkäyntinsä oli alustavasti määrätty maaliskuulle 2022.

Viitteet
--------

1. ↑  "Blaze Bernstein killing: Suspect pleads not guilty, judge sets bail at $5M", 2018-02-02. (en)
2. ↑  JTA. "Blaze Bernstein's high school classmate pleads not guilty to murder", 2018-02-05.
3. ↑  Olmstead: The Man Suspected of Killing Blaze Bernstein Attended a Three-Day Nazi "Hate Camp" *Slate Magazine*.  31.1.2018. Viitattu 2.3.2018. en
4. ↑  Dedaj: Suspect in Blaze Bernstein murder is charged with hate crime *Fox News*.  August 2, 2018. Viitattu 3 August 2018.
5. 1 2 3  Boghani: Three Murder Suspects Linked to Atomwaffen: Where Their Cases Stand  June 18, 2019. PBS. Viitattu October 25, 2020.
6. ↑  Leisure Capital Management (Arkistoitu – Internet Archive)
7. ↑  "A Life Too Short: Blaze Bernstein Obituary", *Lake Forest, CA Patch*, 2018-01-16. (en-US)
8. ↑  Smith, Tracy. (21 July 2019). 'In the Name of Hate'. 48 Hours (TV program). CBS News. USA
9. ↑  Madeleine Lamon: Man accused of murdering Blaze Bernstein set to appear in court again in August *www.thedp.com*.  January 28, 2019. Viitattu 22 November 2019.
10. ↑  Sean Emery: Blaze Bernstein murder case: Attorney for Samuel Woodward denies hate-crime allegation, says his client has a 'serious mental disorder' *OC Register*.  August 22, 2018. Viitattu 12 June 2021.
11. ↑  "Judge orders no bail for Newport man accused of murdering Blaze Bernstein in hate crime", November 9, 2018.
12. ↑  Emery, Sean, "After pandemic related delays, high-profile Orange County court cases looming in 2021", *The Orange County Register* (December 30, 2020, updated December 31, 2020). www.google.com/amp/s/www.ocregister.com/2020/12/30/after-pandemic-related-delays-high-profile-orange-county-court-cases-looming-in-2021/amp/ Retrieved February 4, 2021.
13. ↑  RASMUSSEN: Trial for man accused of killing Blaze Bernstein, burying body in Lake Forest, set for March *The Orange County Register*.  10.11.2021. Viitattu 26.11.2021.

Aiheesta muualla
----------------

* Bernsteinin muistosivu